เดอะลาสต์ออฟอัส พาร์ต I

เดอะลาสต์ออฟอัส พาร์ต I  เป็นเกมแอ็กชันผจญภัยที่วางจำหน่ายในปี 2022 พัฒนาโดยนอตีด็อก และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ เป็นการรีเมกจากเกม "เดอะลาสต์ออฟอัส" (2013) โดยปรับปรุงรูปแบบการเล่นใหม่ รวมถึงระบบการต่อสู้ การสำรวจ และตัวเลือกเพื่อการเข้าถึงที่หลากหลายยิ่งขึ้น ผู้เล่นจะได้รับบทเป็นโจเอล ผู้มีภารกิจในการพาเอลลี เด็กสาวข้ามประเทศสหรัฐอเมริกา ที่ล่มสลายจากการระบาดของเชื้อรากลายพันธุ์ "คอร์ดีเซปส์" ซึ่งเปลี่ยนผู้คนให้กลายเป็นสิ่งมีชีวิตกินคน โดยเกมฉบับนี้ยังรวมภาคเสริม "" (2014) ที่เล่าเรื่องราวของเอลลี่กับเพื่อนสนิทชื่อ ไรลีย์
การพัฒนาเวอร์ชันใหม่นี้นำโดยผู้กำกับเกมแมตทิว แกลแลนต์ และผู้กำกับฝ่ายสร้างสรรค์ ฌอน เอสเคก ซึ่งมารับช่วงต่อจากทีมดั้งเดิมอย่างบรูซ สเตรลีย์ และนีล ดรักแมนน์ เกมถูกสร้างขึ้นใหม่ทั้งหมดให้รองรับฮาร์ดแวร์รุ่นใหม่ พร้อมกับกราฟิก แอนิเมชัน และโมเดลตัวละครที่ปรับปรุงให้เข้ากับวิสัยทัศน์เดิมของทีมผู้สร้าง โดยอ้างอิงจากเอนจินเกมภาคต่อ "เดอะลาสต์ออฟอัส พาร์ต II" (2020) และพัฒนาให้เหนือกว่าเดิมทั้งด้านระบบการเล่น เทคโนโลยี และการเข้าถึง รวมถึงเพิ่มฟีเจอร์ใหม่ เช่น คำบรรยายเสียง เสียง 3 มิติ แรงสั่นตอบสนองแบบแฮปติก (haptic feedback) ของจอยดูอัลเซนส์ และระบบแรงต้านของปุ่ม
เกมเปิดตัวบนเพลย์สเตชัน 5 ในเดือนกันยายน 2022 และได้รับเสียงชื่นชมด้านภาพกราฟิก แอนิเมชันใบหน้า ปัญญาประดิษฐ์ และระบบการเข้าถึงใหม่ อย่างไรก็ตาม การออกแบบด่านและรูปแบบการเล่นได้รับความเห็นที่หลากหลาย และบางเสียงตั้งคำถามถึงความจำเป็นของการรีเมกนี้ โดยเฉพาะเมื่อพิจารณาจากราคาขาย เกมได้รับรางวัลจากวิชวลเอฟเฟกต์โซไซตีอะวอดส์ และเข้าชิงรางวัลในงานเดอะเกมอะวอดส์ และโกลเดนจอยสติกอะวอดส์ ส่วนเวอร์ชันวินโดวส์ที่เปิดตัวในเดือนมีนาคม 2023 มีปัญหาด้านประสิทธิภาพและได้เสียงวิจารณ์ปะปน จนถึงเดือนมีนาคม 2024 เกมทำยอดขายได้มากกว่า 2 ล้านชุด
ระบบเกม.
"เดอะลาสต์ออฟอัส พาร์ต I" เป็นการรีเมกจากวิดีโอเกม "เดอะลาสต์ออฟอัส" ปี 2013 ซึ่งเป็นเกมแอ็กชันผจญภัยมุมมองบุคคลที่สาม ผู้เล่นจะต้องเดินทางผ่านสภาพแวดล้อมหลังวันสิ้นโลกเพื่อดำเนินเรื่อง ใช้อาวุธปืน อาวุธดัดแปลง การต่อสู้ระยะประชิด และการลอบเร้น เพื่อป้องกันตัวจากมนุษย์ศัตรูและสิ่งมีชีวิตกินเนื้อคนที่เรียกว่าพวกติดเชื้อ (Infected) ซึ่งติดเชื้อจากเชื้อราสายพันธุ์กลายพันธุ์ของ"คอร์ดีเซปส์"
ตลอดช่วงส่วนใหญ่ของเกม ผู้เล่นจะรับบทเป็นโจเอล ที่ต้องพาเด็กสาวชื่อเอลลี เดินทางข้ามสหรัฐอเมริกา ผู้เล่นจะได้บังคับเอลลีในช่วงฤดูหนาวและบทสรุปตอนท้าย อีกทั้งยังได้บังคับซาราห์ ลูกสาวของโจเอลชั่วระยะสั้น ๆ ในฉากเปิดเรื่อง ในภาคเสริม "" ผู้เล่นจะรับบทเป็นเอลลี ขณะใช้เวลาอยู่กับเพื่อนสนิทและคนที่เธอมีใจให้คือไรลีย์ เอเบล โหมดผู้เล่นหลายคนแบบออนไลน์จากเกมต้นฉบับถูกตัดออกใน "พาร์ต I" และเนื้อเรื่องยังคงเหมือนเดิมทุกประการ
ตัวรีเมกมีการปรับปรุงระบบการเล่นใหม่ ทั้งในด้านการต่อสู้และการสำรวจ ปัญญาประดิษฐ์ (AI) ถูกยกเครื่องใหม่ ทำให้มีตัวละครที่ผู้เล่นไม่ได้ควบคุม (NPC) ปรากฏบนหน้าจอมากขึ้น และศัตรูมีพฤติกรรมที่ดุดันและใช้กลยุทธ์มากกว่าเกมต้นฉบับ สำหรับพวกติดเชื้อ มีการปรับการเล่นใหม่ เช่น แอนิเมชันของสตอล์กเกอร์แบบใหม่ และท่าโจมตีพุ่งชนของโบลตเตอร์ ส่วนระบบการเล่นที่เพิ่มเข้ามา ได้แก่ โหมดการตายถาวร โหมดเน้นการเล่นแบบสปีดรัน และชุดเครื่องแต่งกายใหม่สำหรับโจเอลและเอลลี คุณสมบัติด้านการเข้าถึงได้รับการปรับปรุงขึ้น เช่น การปรับแต่งปุ่มควบคุม ระบบอ่านหน้าจอ สัญญาณเสียงนำทาง คำบรรยายเสียงสำหรับคัตซีน และการสั่นตอบสนอง (Haptic Feedback) ระหว่างบทสนทนา ระดับความยากยังสามารถปรับแต่งได้ เช่น ความอึดของศัตรู ประสิทธิภาพการลอบเร้น และปริมาณทรัพยากร โหมดถ่ายภาพที่ปรับปรุงใหม่ก็เพิ่มความสามารถหลายอย่าง รวมถึงตัวปรับแต่งภาพและการเล่น เช่น การทำให้ภาพเคลื่อนไหวช้าลง และกระสุนไม่จำกัด
บนเพลย์สเตชัน 5 เกมรองรับคุณสมบัติของฮาร์ดแวร์ เช่น เอฟเฟกต์เสียงสามมิติ และใช้การสั่นตอบสนอง (Haptic Feedback) รวมถึงทริกเกอร์แบบปรับแรงต้าน (Adaptive Triggers) ของจอยดูอัลเซนส์ เพื่อจำลองการกระทำในเกม เช่น การยิงลูกซองหรือการดึงสายธนู ตัวเกมสามารถแสดงผลได้ที่ความละเอียด 4K แบบเนทีฟ 30 เฟรมต่อวินาที หรือความละเอียดที่อัปสเกลพร้อมเป้าหมาย 60 เฟรมต่อวินาที และหากเปิดใช้งานอัตราการรีเฟรชแปรผัน (Variable Refresh Rate) ทั้งสองโหมดจะปลดล็อกอัตราเฟรม ทำให้สามารถรันได้เกินกว่า 60 เฟรมต่อวินาที
การพัฒนา.
"เดอะลาสต์ออฟอัส พาร์ต I" พัฒนาโดยนอตีด็อก และจัดจำหน่ายโดยโซนี่ อินเตอร์แอ็กทีฟ เอนเตอร์เทนเมนต์ การพัฒนานำโดยผู้กำกับเกม แมตทิว แกลแลนต์ และผู้กำกับด้านครีเอทีฟ ชอน เอสเคก ซึ่งเข้ามาแทนที่ผู้กำกับดั้งเดิม บรูซ สเตรลีย์ และนีล ดรักแมนน์ ตามลำดับ แกลแลนต์เคยทำงานเป็นนักออกแบบระบบการต่อสู้ในเกมต้นฉบับและใน' (2016) ต่อมาได้เป็นหัวหน้าฝ่ายออกแบบระบบใน"เดอะลาสต์ออฟอัส พาร์ต II" (2020) และร่วมดูแลคุณสมบัติด้านการเข้าถึงของเกมนั้น ส่วนเอสเคกเคยเป็นหัวหน้าทีมอนิเมชันซีนเนมาติกใน"เดอะลาสต์ออฟอัส" (ผลงานเกมแรกของเขา) และต่อมาเป็นผู้กำกับสร้างสรรค์ใน' (2017) ก่อนจะไปเป็นผู้กำกับครีเอทีฟและผู้เขียนร่วมใน"มาร์เวลส์อะเวนเจอส์" (2020) ที่คริสตัลไดนามิกส์ และกลับมาร่วมงานกับนอตีด็อก อีกครั้งในเดือนเมษายน 2021 ทั้งคู่แบ่งหน้าที่การกำกับ โดยเอสเคกรับผิดชอบงานซีนเนมาติก ขณะที่แกลแลนต์มองว่าตัวเองเชื่อมโยงกับธีมของเกมได้ลึกซึ้งกว่าสมัยพัฒนาเกมต้นฉบับ เพราะระหว่างนั้นเขาได้กลายเป็นพ่อคน ตามที่เอสเคกกล่าว ทีมงานมองการรีเมกครั้งนี้ว่าเป็น "จดหมายรักถึงแฟน ๆ ซีรีส์ ถึงแฟรนไชส์ และถึงตัวเราเองในฐานะผู้พัฒนา" พวกเขารู้สึกว่ามีหน้าที่ในการรักษาแก่นสำคัญและคุณภาพของเกมไว้#เปลี่ยนทาง หลายคนในทีมผู้บริหารฝ่ายสร้างสรรค์ของ "พาร์ต I" ก็เคยทำงานในเกมต้นฉบับมาแล้วเช่นกัน
นอตีด็อกมีเป้าหมายให้การรีเมกนี้ทำให้"พาร์ต I" และ"พาร์ต II" สามารถเล่นต่อเนื่องกันได้ โดยไม่เกิดความแตกต่างด้านเทคโนโลยีหรือภาพกราฟิก พวกเขามองว่าการรีเมกจะช่วยเข้าถึงผู้เล่นกลุ่มใหม่ เช่น ผู้ชมซีรีส์ทางโทรทัศน์และผู้เล่นบนเพลย์สเตชัน 5 แรงบันดาลใจส่วนหนึ่งมาจากฉากแฟลชแบ็กใน พาร์ต II ที่ทีมงานต้องสร้างฉากและทรัพยากรใหม่จากเกมต้นฉบับ แกลแลนต์ เล่าว่าหลายคนในทีมคิดกันว่า "ถ้าเกมทั้งเกมดูดีเท่ากับฉากแฟลชแบ็กเหล่านั้น มันคงน่าตื่นเต้นมาก" การพัฒนาเริ่มต้นจากการปรับเปลี่ยนเกมเข้าสู่เกมเอนจินที่อัปเดตจาก"พาร์ต II" และสร้างใหม่ให้รองรับศักยภาพของเพลย์สเตชัน 5 จึงต้องมีทั้งการกำหนดทิศทางศิลป์ใหม่ การทำแอนิเมชัน และโมเดลตัวละครใหม่ทั้งหมด การปรับปรุงด้านเทคโนโลยีและกราฟิกมีจุดประสงค์เพื่อให้สอดคล้องกับวิสัยทัศน์ของทีมผู้สร้างเกมต้นฉบับเอสเคก ต้องการให้ทุกองค์ประกอบทำให้ผู้เล่นรู้สึกเชื่อมโยงและดื่มด่ำไปกับโลกในเกม ทีมงานได้ทบทวน "การตัดสินใจเล็ก ๆ นับพัน" ตลอดการพัฒนา โดยตัดสิ่งที่ไม่จำเป็นหรือรบกวนสายตาออกไป และใส่รายละเอียดหรือออกแบบใหม่ในสิ่งที่ต้องการปรับปรุง บางพื้นที่ยังถูกประเมินใหม่เพื่อดูว่าการออกแบบนั้นเกิดจากข้อจำกัดของเพลย์สเตชัน 3 หรือไม่ หากจำเป็นจึงสร้างใหม่หรือเพิ่มรายละเอียดเข้าไป 
ทีมผู้พัฒนาให้เหตุผลว่า การสร้างคุณสมบัติด้านการเข้าถึงขึ้นมาใหม่ถือเป็นสิ่งสำคัญของการรีเมกครั้งนี้ พวกเขาขยายคุณสมบัติจาก"พาร์ต II" โดยอาศัยเอนจินของ"พาร์ต II" ที่ใช้สร้าง"พาร์ต I" และเพิ่ม 3 พรีเซ็ต สำหรับตั้งค่าที่เหมาะสมกับผู้เล่นที่ต้องการตัวช่วยด้านการได้ยิน การเคลื่อนไหว หรือการมองเห็น ระหว่างการพัฒนา"เดอะลาสต์ออฟอัส พาร์ต II" ที่ปรึกษาผู้พิการทางสายตา แบรนดอน โคล เคยชี้ว่าผู้เล่นที่มองไม่เห็นพลาดการรับรู้บริบทของสิ่งแวดล้อมและปฏิสัมพันธ์ที่ไม่ได้พูดระหว่างตัวละคร แต่ด้วยข้อจำกัดของเวลาการผลิต ทีมจึงไม่สามารถแก้ไขได้ แกลแลนต์ ได้นำแนวคิดนี้กลับมาใน พาร์ต I และร่วมมือกับ เดสคริปทีฟวิดีโอเวิกส์ เพื่อสร้างระบบบรรยายเสียง (Audio Description) สำหรับคัตซีน การเขียนและบันทึกเสียงบรรยายสร้างความท้าทาย เนื่องจากต้องถ่ายทอดข้อมูลอย่างกระชับ โดยไม่ทำให้เสียบริบทและธีมของเรื่อง ตัวเลือกการสั่นแบบปรับแต่งได้ได้แรงบันดาลใจจากรีวิว "" (2022) ในเว็บไซต์"แคนไอเพลย์แดต?" ซึ่งวิจารณ์ว่าตัวเกมขาดความหลากหลายในการสั่น ทีมงานยังระบุฉากที่อาจสร้างปัญหาด้านการเข้าถึง เช่น ฉากเล่นเกมอาร์เคดใน เลฟต์บีไฮนด์ และได้เชิญที่ปรึกษาหลายคน รวมถึง โคล มาช่วยให้คำแนะนำ
ระบบการต่อสู้ โดยเฉพาะการสู้ระยะประชิด ถูกพัฒนาต่อยอดจากเครื่องมือของ"พาร์ต II" ทีมงานมองว่าฉากการต่อสู้ในเกมต้นฉบับมีความเป็นเอกลักษณ์อยู่แล้ว จึงไม่จำเป็นต้องปรับครั้งใหญ่ พวกเขาเลือกที่จะไม่เพิ่มท่านอนราบซึ่งมีใน"พาร์ต II" เพราะจะทำลายโครงสร้างการเล่นและพื้นที่การต่อสู้ที่ไม่ได้ถูกออกแบบมาเพื่อสิ่งนี้ เช่นเดียวกับระบบหลบหลีกที่ถูกตัดออก เนื่องจากต้องแก้การโจมตีของศัตรูและพื้นที่การเล่นใหม่ทั้งหมด อีกทั้งยังจะลดความอึดอัดและความกดดันของการต่อสู้ แกลแลนต์อธิบายว่า "โจเอลจำเป็นต้องรู้สึกแตกต่างจากเอลลี" ซึ่งเป็นตัวละครหลักใน"พาร์ต II" ข้อจำกัดของฮาร์ดแวร์เพลย์สเตชัน 3 เคยบังคับให้ทีมต้นฉบับต้อง "ประดิษฐ์" ฉากการต่อสู้ขึ้น รวมถึงบางฉากที่ถูกสคริปต์ไว้ล่วงหน้า แต่ด้วยความก้าวหน้าของเพลย์สเตชัน 5 ทีมสามารถสร้างการต่อสู้ที่พลวัตมากขึ้น โดย AI จะสั่งการให้ศัตรู NPC ตรวจสอบและวิเคราะห์สถานการณ์ได้แม่นยำขึ้น เทคโนโลยี AI นี้ถูกพัฒนาบนรากฐานจาก"พาร์ต II"#เปลี่ยนทาง เดิมทีเกมต้นฉบับจำกัด NPC ได้เพียง 8 ตัว ต่อการเผชิญหน้า ทำให้บางครั้งศัตรูบางตัวไม่สนใจผู้เล่นหากมีตัวอื่นอยู่ แต่ใน PS5 สามารถรองรับ NPC ได้มากถึง 128 ตัว ที่พร้อมโฟกัสผู้เล่นพร้อมกัน นอกจากนี้ เกมต้นฉบับยังไม่สามารถให้ พวกติดเชื้อ เพศชายและหญิงต่อสู้พร้อมกันได้ ซึ่งถูกแก้ไขในรีเมกนี้ แกลแลนต์ เห็นว่าเทคโนโลยีใหม่ทำให้ฉากการเล่นคาดเดาได้ยากขึ้นและมีความสดใหม่กว่าเดิม
ทีมงานฝ่ายภาพได้ทำการวิเคราะห์เกมต้นฉบับอย่างละเอียด เพื่อเข้าใจเจตนาของมันให้ชัดเจน และมุ่งเน้นทรัพยากรการพัฒนาไปที่ฉากและเส้นเรื่องที่สำคัญที่สุดเพื่อสร้างผลกระทบสูงสุด แทนที่จะปรับปรุงแค่ภาพกราฟิก พวกเขายังวิเคราะห์คัตซีนและจังหวะการเล่าเรื่อง พร้อมใช้เทคนิคสมัยใหม่เพื่อขับเน้นโมเมนต์สำคัญของเรื่อง เอริก แพงกิลิแนน ผู้อำนวยการฝ่ายศิลป์ ทำหน้าที่คอยย้ำเตือนให้ทีมไม่ลืมทิศทางและวัตถุประสงค์ดั้งเดิมของแต่ละฉาก เนื่องจากบางครั้งระหว่างพัฒนา ทีมเผลอหลุดจากเป้าหมายดั้งเดิม ซึ่งจะส่งผลกระทบต่อฉากอื่น ๆ ตามมา วิสัยทัศน์ของเกมต้นฉบับคือการเน้นความงดงามของโลก มากกว่าการนำเสนอภาพมืดหม่นแบบดิสโทเปีย และเซบาสเตียน โกรแมนน์ ผู้อำนวยการฝ่ายศิลป์อีกคนหนึ่ง มองว่า PS5 ทำให้วิสัยทัศน์นี้สมบูรณ์ยิ่งขึ้น โดยเฉพาะการใช้โมเดลและเชดเดอร์ที่ซับซ้อนมากขึ้น ทำให้รายละเอียดและความสมจริงของพืชพรรณชัดเจนกว่าเดิม ทั้งตัวละครและสภาพแวดล้อมก็ได้รับประโยชน์จากจำนวนโพลีกอนที่เพิ่มขึ้น สำหรับซีนเนมาติก เกมยังใช้ข้อมูลโมชันแคปเชอร์ดั้งเดิม แต่ปรับปรุงแอนิเมชันใบหน้าใหม่ เพื่อให้ใกล้เคียงกับการแสดงต้นฉบับมากขึ้น#เปลี่ยนทาง การรีเมกยังเปิดโอกาสให้ขยายสภาพแวดล้อมบางจุด เช่น การเพิ่มรายละเอียดและสิ่งของในห้องด้านหลังของพิพิธภัณฑ์บอสตัน และปรับภาพบรรยากาศส่วนมหาวิทยาลัยให้รู้สึกอึดอัดยิ่งขึ้น อย่างไรก็ตาม ทีมงานก็จำเป็นต้องถอยกลับจากการเพิ่มรายละเอียดบางอย่าง เพราะไม่ได้ช่วยเพิ่มประสบการณ์หรือลงรอยกับบริบทของเรื่อง เช่น ตอนแรกพวกเขาใส่ต้นไม้และเถาวัลย์ในเขตทหาร แต่ภายหลังตัดออกเพราะไม่สมจริงกับสภาพแวดล้อมนั้น
การเพิ่มโหมดสปีดรัน เกิดจากข้อเสนอของหนึ่งในทีมงานที่สนใจด้านนี้ และทีมยังได้ปรึกษากับนักสปีดรันมืออาชีพด้วย แกลแลนต์ มองว่าโหมด การตายถาวร ยิ่งเพิ่มความกดดันให้กับระบบการต่อสู้ที่ตึงเครียดอยู่แล้วของเกมต้นฉบับ ด้านเสียง ทีมงานใช้เทมเพสต์เอนจินของเพลย์สเตชัน 5 (ซึ่งพัฒนาต่อยอดจากเทคโนโลยีของเพลย์สเตชัน 4) เพื่อสร้างระบบเสียงสามมิติ รวมถึงช่วงบทสนทนาที่เงียบสงบ โปรแกรมเมอร์เสียงต้องใช้เวลากว่าหนึ่งปีในการปรับปรุงเอนจินเสียงของนอตีด็อก เนื่องจากไม่รองรับคุณสมบัติของเทมเพสต์เอนจิน กระบวนการผสมเสียงและมาสเตอร์เสียงทั้งหมดจึงถูกยกเครื่องใหม่ เพื่อเพิ่มความชัดเจนและคุณภาพ ทีมงานนำเสียงดั้งเดิมจากเกมต้นฉบับมาใช้ซ้ำจำนวนมาก เพราะถือว่าเป็นเอกลักษณ์ เช่น เสียงบางส่วนของการอัปเกรดโต๊ะทำงาน รวมถึงเสียงพึมพำของฝูงพวกติดเชื้อที่ถูกเพิ่มเข้ามาใน"พาร์ต II" ส่วนการแสดงเสียงของนักแสดงหลักยังคงใช้เวอร์ชันต้นฉบับทั้งหมด